dh-unibe/image-text_koenigsfelden-charters-post-1500 huggingface dataset:
Wir, swester Margretha von Gruͤnenberg, ✳ äbtischin, und gemeiner covent ✳ closterfrown̄ ze Kûngsfeld,
in Costentzer bystum, Sant Claren ordens, tuͦnt kunt und vergehent offenlich mit disem brief, ✳ das wir gemeinlich
und unverscheidenlich fùr ùns, ùnser nachkomen und erben ùnsern nutz ze meren, kùnfftigen schaden ze versehen,
eins staͤten, redlichen, unwiderruͤffigen und ewigen koͧffes verkoͧfft und ze koͧffen gebn̄ haͧnd dise nachgeschribnen
guͤter, mit grund, mit graͤt, ✳ wegen, staͤgen, inferten, usferten, mit aller tzuͦgehoͤrd, nùt usgenomen, als sy an ùns
komen sind. ✳ des ersten ein guͦt, gelegen ze Leinbach, das da buwt und innhett ✳ Wernher Helwig von Leinbach, der
da von gitt ✳ ze jerlichem zinsz uff sant Martis tag ✳ sechs fiertel kernen, ein malter habern, zehen schilling
pfening ✳ guͦter, genger und genemer Zofinger mûntz, zwentzig eyer und ein fasznacht huͦn. item ein guͦt, lyt ze
Kulm, buwt Hans von Wil von Kulm, und git oͧch jerlich uff Martini da von einen mùtt kernen, ein̄ mùtt roken,
dryg mûtt haber, zwei fiertel erws, zwei fiertel bonen, und zwoͤlff schilling pfening ✳ der obgñt₎ werschafft.
und haͧnd die obgñten guͤter mit aller zuͦgehoͤrd in des egñten koͧffes wyse fùr fryg, lidig eigen ze koͧffen gen
swester Benedicten von Heidegg, ✳ Hansen von Heidegg, eliche dochter, closterfrow ùnsers obgñten closters, und
iren erbē umb sechzig und dryg Rinsch guldin, guͦter angold, genger, geͣber, genemer und vollen swerer an gewicht, ✳ der wir tugenlich usgericht und bezalt sind von der obgñt₎ Benedicten von Heidegg, ✳ und sagend sy
und ir erben oͧch der quyt, ledig und losz. ✳ und harumb entzyhent wir ùns gen ire und iren erbn̄ fùr ùns,
ùnser nachkomen und erben aller rechtung ✳ und eigenschafft, ✳ so wir anden egñten guͦtern bisz uff dat₎ dis
briefs gehebt haͧnd, ✳ indermaͤss und alsferre, das sy die obgñten guͤter mit aller tzuͦhoͤrd, als vor staͤt, fùr
diss hin mag besetzen, ✳ entsetzen, ✳ verlychen, ✳ verkoͧffen, ✳ verschaffen ✳ ald vermachen ✳ nach irem willen, ✳ wie, ✳
wem ✳ ald wenne sy wil, oder ire erben, obes an sy gefiel, ✳ aͧn ùnser oder ùnser nachkomen noch erbn̄ ✳
bekùmren, ✳ ansprechen, ✳ sumen ✳ ald irren. ✳ wir und ùnser nachkomen soͤnd oͧch der obgñten swestˀ Benedictn̄
von Heidegg ✳ und iren erben dises koͧffes und verkoͧffes recht wer sin und werschafft tuͦn als dik es inenen ✳
noturfft wirt ungevarlich, sid die selbn̄ guͤter von dem egñten Hansen von Heidegg ✳ an ùnser gotzhusz geben ✳
waͧrend und die dar ruͤrent von der obgñten̄ swester Benedicten von Heidegg vetterlichem und muͦterlichē erb.
des ze vestem, waͧrem urkùnd haͧnd wir, ✳ die obgñt Margaretha von Gruͤnenberg, ✳ aͤbtischin und der cōvēt
gemeinlich ze Kùngsfeld, ùnser eigne insigel fùr ùns, ùnser nachkomen und erben offenlich gehenkt an
disen brief, der geben ist uff den nechsten frytag vor sant Johans, des heiligen toͧffers, tag, doman
zalt von gottes gebûrt ✳ viertzehenhundert und viertzehen jare. ✳
Königsf. 496
Staatsarchiv
AARGAU
kouffbr₎
wist um̄ j guͦt zuͦ
Leymbach ✳ und j guͦt zuͦ
Kùlm ✳ und was sy davòn
zinsen stat harinn ✳
Benedicta von Heidegg
K
L 8